Proposta għal deċiżjoni tal-Kunsill dwar l-adeżjoni tal-Komunità Ewropea fil-Kummissjoni Ekonomika tan-Nazzjonijiet Uniti għar-Regolament tal-Ewropa Nru 61 dwar dispożizzjonijiet li jikkonċernaw l-approvazzjoni ta' vetturi kummerċjali fir-rigward ta' oġġetti ħerġin 'il barra 'l quddiem mill-pannell ta' wara tal-kabina /* KUMM/2008/0675 finali - AVC 2008/0205 */





[pic] | KUMMISSJONI TAL-KOMUNITAJIET EWROPEJ | Brussel 29.10.2008 KUMM(2008) 675 finali 2008/0205 (AVC) Proposta għal DEĊIŻJONI TAL-KUNSILL dwar l-adeżjoni tal-Komunità Ewropea fil-Kummissjoni Ekonomika tan-Nazzjonijiet Uniti għar-Regolament tal-Ewropa Nru 61 dwar dispożizzjonijiet li jikkonċernaw l-approvazzjoni ta' vetturi kummerċjali fir-rigward ta' oġġetti ħerġin 'il barra 'l quddiem mill-pannell ta' wara tal-kabina (preżentata mill-Kummissjoni) 2008/0205 (AVC) Proposta għal DEĊIŻJONI TAL-KUNSILL dwar l-adeżjoni tal-Komunità Ewropea fil-Kummissjoni Ekonomika tan-Nazzjonijiet Uniti għar-Regolament tal-Ewropa Nru 61 dwar dispożizzjonijiet li jikkonċernaw l-approvazzjoni ta' vetturi kummerċjali fir-rigward ta' oġġetti ħerġin 'il barra 'l quddiem mill-pannell ta' wara tal-kabina IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, Wara li kkunsidra d-Deċiżjoni tal-Kunsill 97/836/KE tas-27 ta’ Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika tan-Nazzjonijiet Uniti għall-Ewropa li tikkonċerna l-adozzjoni tal-preskrizzjonijiet tekniċi uniformi għall-vetturi bir-roti, tagħmir u partijiet liema jistgħu jkunu iffittjati ma' u/jew ikunu użati ma' vetturi bir-roti u l-kondizzjonijiet reċiproċi tal-approvazzjonijiet mogħtija fuq il-bażi ta' dawn il-preskrizzjonijiet ("Ftehim Rivedut tal-1958")[1], u b’mod partikolari l-Artikolu 3(3) u 4(2), it-tieni inċiż tagħha, Wara li kkunsidra l-proposta mill-Kummissjoni[2], Wara li kkunsidra l-kunsens tal-Parlament Ewropew[3], Billi: (1) Ir-rekwiżiti standardizzati tar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet li jikkonċernaw l-approvazzjoni ta' vetturi kummerċjali fir-rigward ta' oġġetti ħerġin 'il barra 'l quddiem mill-pannell ta' wara tal-kabina għandu l-ħsieb li jneħħi l-ostakli tekniċi fil-kummerċ f'vetturi bil-mutur bejn il-partijiet kontraenti u jiżgura livell għoli ta' sigurtà u protezzjoni fl-użu ta' vetturi bħal dawn. (2) Ir-Regolament Nru 61 ġie notifikat lill-Partijiet Kontraenti u daħal fis-seħħ fir-rigward tal-Partijiet Kontraenti kollha li ma tawx notifika tan-nuqqas ta' qbil tagħhom sad-data jew sad-dati speċifikati fir-regolament tal-ftehim rivedut tal-1958. (3) Dan ir-Regolament irid jiġi inkorporat fis-sistema ta' approvazzjoni għal vetturi bil-mutur u għandu għalhekk irid jiżdied mal-leġiżlazzjoni fis-seħħ fil-Komunità. IDDEĊIEDA KIF ĠEJ: Artikolu 1 1. Il-Komunità Ewropea għandha taderixxi mar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa dwar dispożizzjonijiet li jikkonċernaw l-approvazzjoni ta' vetturi kummerċjali fir-rigward ta' oġġetti ħerġin 'il barra 'l quddiem mill-pannell ta' wara tal-kabina[4]. 2. It-test tar-Regolament huwa mehmuż ma' din id-Deċiżjoni[5] Artikolu 2 B'konformità mad-dispożizzjonijiet tal-[Artikolu 9(1) tad-Direttiva 70/156/KEE]/[Artikolu 35 tad-Direttiva 2007/46/KE], l-ekwivalenti tar-rekwiżiti tar-Regolament Nru 61 tal-Kummissjoni Ekonomika tan-Nazzjonijiet Uniti għall-Ewropa u dawk tad-Direttiva 92/114/KE tal-Parlament Ewropew u tal-Kunsill, għandhom jiġu rikonoxxuti. Magħmula fi Brussell, Għall-Kunsill (…) Il-President [1] ĠU C, , p. . [2] ĠU C, , p. . [3] ĠU C, , p. . [4] Dokument cf. E/ECE/324-E/ECE/TRANS/505-Rev.1/Add.93 – emendi. 1 – 4. [5] Dan ir-Regolament għandu jiġi ppubblikat f'Ġurnal Uffiċjali ġejjieni.